Jade Raymond

Jade Raymond (født 28. august 1975) er en kanadisk videospillutvikler, kjent for sitt arbeid på videospillseriene Assassin's Creed og Watch Dogs, og for å ha startet videospillstudioene Ubisoft Toronto og EA Motive Studios. 16. mars 2021 kunngjorde Raymond et nytt uavhengig studio kalt Haven Studios, som senere ble kjøpt opp av Sony Interactive Entertainment i juli 2022, som ble en del av PlayStation Studios.

Liv og virke 
Jade Raymond er født 28. august 1975 i Montréal. Hun ble uteksaminert fra St. George's School of Montreal i 1992 og Marianopolis College i 1994. Hun mottok en Bachelor of Science-grad fra McGill University i 1998, hvor hennes hovedfag var informatikk.

Hennes første jobb etter fullført utdanning var som en programmerer for Sony, hvor hun eventuelt hjalp i grunnleggelsen av Sony Onlines første forskning- og utviklingsgruppe. Senere jobbet hun hos Electronic Arts, som produsent for The Sims Online (2002). Fra 2003–2004 var Raymond del av G4-programmet The Electric Playground som en korrespondent på deltid, hvor hun jobbed med Victor Lucas, Tommy Tallarico og Julie Stoffer. I 2004 begynte hun hos Ubisoft Montreal, hvor hun var med i skapelsen av det første Assassin’s Creed-spillet (2007). Raymond ble senere en ansvarlig produsent for Assassin’s Creed II (2009), samt andre nye intellektuelle eiendommer ved Ubisoft Montreal, som inkluderte Watch Dogs (2014) og The Mighty Quest for Epic Loot (2013).

I januar 2010 flyttet Raymond til Toronto for å bygge opp et nytt studo for Ubisoft i rollen som administrerende direktør. Raymond var også i styret for WIFTI, en organisasjon dedikert til framgangen til kvinner i film, fjernsyn og andre skjermbaserte industrier. I juli 2015 kunngjorde Raymond at hun hadde grunnlagt Motive Studios, som et studio under Electronic Arts i Montréal. Hun ble også leder for studioet Visceral Games i California, hvor hun arbeidet med spilldesigner og -forfatter Amy Hennig på Star Wars-spill, samt utvikling av nye originaltitler.

Raymond ble 9. januar 2018 en del av styret til Academy of Interactive Arts & Sciences. Hun forlot Motive Studios i oktober 2018, og hentydet til et «topphemmelig prosjekt». I mars 2019 kunngjorde Raymond at hun ble visepresident for Google; i løpet av Game Developers Conference i 2019 bekreftet Google at hun skulle lede Google-studioet Stadia Games and Entertainment for å skape eksklusivt innhold for videospillstrømmetjenesten Google Stadia.

I juli 2018 ble Raymond anerkjent for hennes «banebrytende bestrebelser på tvers av hennes 20-årige karriere» med en Develop Vanguard Award. I oktober 2018 mottok hun Pioneer Award ved Fun & Serious Game Festival, som bemerket hennes «bidrag til industrien som en produsent av spill som er sett på som et vendepunkt i industrien». Raymond var en av få videospillstyremedlemmer som ble navngitt i Varietys lister over 500 mest innflytelsesrike forretningsledere som har formet den internasjonale underholdningsindustrien i 2018 og 2019.

1. februar 2021 kunngjorde Raymond at hun skulle forlate Stadia Games and Entertainment, samt Google, samtidig som Google kunngjorde at Stadia Games and Entertainment skulle avvikles. Hun grunnla det uavhengige Haven Studios 16. mars 2021, med Sony Interactive Entertainment som investor for å skape en ny originaltittel for PlayStation-konsoller. Nesten ett år senere, 21. mars 2022, kunngjorde Sony Interactive Entertainment oppkjøp av Haven Studios.

Spill

Referanser

Eksterne lenker 
 
 

Videospilldesignere fra Canada
TV-personligheter
Personer fra Montréal